Չեսկո Բասեջո

Չեսկո Բասեջո (; իրական անունը՝ Ֆրանչեսկո, ), կինոյի ու թատրոնի իտալացի դերասան։

Կենսագրություն 
Չեսկո Բասեջոն ծնվել է Վենետիկում և իր դերերը խաղացել է վենետիկյան բարբառով, եղել է նաև մի քանի պիեսների հեղինակ՝ վենետիկյան լեզվով։

Մասնագիտական բեմական գործունեությունը սկսել է 1920 թվականին՝ «Արս Վենետա» () թատերախմբում, որը ղեկավարում էր Ֆոսկո Ջակետտին ()։

Չեսկո Բասեջոն եղել է Լոդովիկո Լեոնարդո II Մանինի (Վենեցիայի վերջին դոժի թոռը) և Էլիզաբեթ Տեսսարո վեդովա Բասեջոյի արտամուսնական որդին։

1913 թվականին միացել է Ֆոսկո Ջակետիի սիրողական թատերախմբին։ 1916 թվականին զորակոչվել է բանակ, մասնակցել է Առաջին համաշխարհային պատերազմին։ Վերադառնալուց հետո մասնակցել է «Երևակայական հիվանդը» պիեսի բեմադրմանը։

1923-1925 թվականներին հանդես է եկել վենետիկյան դերասան Կ․ Միկելուցցիի հետ։ 1926 թվականին նա ստեղծել է իր սեփական թատերախումբը, որտեղ ներկայացվել են Կառլո Գոլդոնիի, Ջաչինտո Գալլինայի ստեղծագործությունները (), ինչպես նաև ժամանակակիցների պիեսները։ 1936-1939 թվականներին Բասեջոն խաղացել է Ձորձիի թատերախմբում (այնտեղ խաղում էին վենետիկյան բարբառին տիրապետող դերասաններ)։

Չեսկո Բասեջոն դերեր է խաղացել «Խաչմերուկ», «Նոր բնակարան», «Ազնիվ աղջիկը» պիեսներում։

Միաժամանակ Լոդովիչի ու Գալեացիի հետ գրել է բարբառային կատակերգությունների շարքեր։

Ծանոթագրություններ 

Վենետիկ քաղաքում ծնվածներ
Իտալացի դերասաններ
Իտալացի սցենարիստներ
Թատրոնի դերասաններ
Հեռուստատեսային դերասաններ